Saya mau tau Pasukan dari Liga Super Malaysia 2013. Jelaskan dalam bahasa melayu

Persatuan Bola Sepak Malaysia (FAM) membuat keputusan merombak jumlah pasukan yang akan bersaing di Liga Super 2013 dengan jumlah pasukan dikecilkan kepada hanya 12 pasukan berbanding 14 pasukan sebelum ini. Mengikut format baru yang akan digunapakai bagi musim 2013 itu,

sembilan (9) pasukan teratas Liga Super 2012 layak secara automatik ke Liga Super 2013

Juara Liga Perdana 2012 juga layak secara automatik ke Liga Super 2013

pasukan jemputan dari Singapura (Lions XII)

pasukan yang menang playoff membabitkan tiga pasukan terbawah (tempat ke 11, 12 dan 13) Liga Super 2012 dan Naib Juara Liga Perdana 2012

Di penghujung musim 2013, turun naik liga hanya membabitkan dua pasukan tercorot Liga Super dan dua pasukan teratas Liga Perdana tanpa memerlukan sebarang aksi play-off.

Juara Liga Perdana Malaysia 2012, ATM FA layak secara automatik ke Liga Super Malaysia 2013 manakala pasukan Kuala Lumpur FA telah diturunkan ke Liga Perdana Malaysia 2013 di penghujung musim 2012 selepas menamatkan saingan di tempat terbawah liga. Slot terakhir Liga Super 2013 diisi oleh pasukan Pahang FA setelah memenangi perlawanan play-off. Perlawanan play-off membabitkan pasukan yang berada di tempat ke 11, 12 dan 13 Liga Super 2012 iaitu Sarawak FA, Kedah FA dan Sabah FA bersama Naib Juara Liga Perdana 2012, Pahang FA dengan format kalah mati dan diadakan di gelanggang berkecuali.